
אגף ההון האנושי


מכרז פומבי מספר 1150/26
לתפקיד רכז/ת הורות – תחום לידה עד 3  
היחידה: אגף החינוך 
דרגת המשרה ודירוגה: מח"ר 37-39/ מנהלי 7-9 / דירוג חינוך ונוער בהתאם להשכלה 
היקף העסקה: 100% 
כפיפות: מנהלת יחידת הגיל הרך  

מטרת התפקיד: 
· פיתוח, הובלה והטמעה של תחום ההורות בעיר נתיבות לגילאי לידה עד 3.
· חיזוק ההורים כבעלי תפקיד מרכזי בהתפתחות ילדיהם באמצעות הדרכה, ליווי והעצמה.
· יצירת שפה עירונית אחידה ומקצועית בתחום ההורות.
· פיתוח מענים עירוניים מגוונים להורים: קבוצות הורים, סדנאות, הרצאות, מפגשים קהילתיים ועוד.
· קידום חוסן הורי וקהילתי – במיוחד בקרב הורים צעירים בעיר.
· הנחת תשתית להרחבת תחום ההורות העירוני בהמשך גם לגילאי לידה עד 6.

תיאור התפקיד ותחומי אחריות:
· בנייה והובלה של תכנית עבודה שנתית עירונית בתחום ההורות, בכפוף למחלקת הגיל הרך לידה-3.
· פיתוח והפעלת תכניות ליווי והדרכה להורים, בהתאם לצרכים שעולים מהשטח.
· הנחיה מקצועית לצוותים חינוכיים בנושאי תקשורת עם הורים, חיזוק שותפות והבנה הדדית.
· תיאום ושיתופי פעולה עם גורמי מקצוע בעירייה: רווחה, בריאות, קהילה, תרבות ועוד.
· בניית תשתית של ידע מקצועי וכלים מעשיים להורים באמצעות דפי מידע, חוברות, סרטונים ועוד.
· תיעוד, מדידה והערכה של הפעילויות, ניתוח נתונים והצגת דוחות תקופתיים.
· השתתפות בוועדות מקצועיות ובפורומים עירוניים בתחום הגיל הרך.


דרישות התפקיד:
השכלה
בעל תואר אקדמי המוכר על ידי המועצה להשכלה גבוהה או על ידי המחלקה להערכת תארים מחו"ל במשרד החינוך בתחום פסיכו-סוציאלית, חינוך לגיל הרך או עבודה סוציאלית.



ניסיון מקצועי
לפחות 3 שנות ניסיון בעבודה חינוכית/טיפולית עם גילאי לידה עד שש (הגיל הרך)

ניסיון ניהולי 
לפחות 3 שנות ניסיון בניהול צוות חינוכי, הדרכה, או פיקוח במסגרות הגיל הרך.

ניסיון בתחום הפיתוח הקהילתי- יתרון
ניסיון בבניית שותפויות עם גופים קהילתיים
ניסיון בעבודה עם הורים ממגוון אוכלוסיות ורקע תרבותי
ניסיון בעבודה קהילתית ופיתוח תכניות קהילתיות
ניסיון בליווי הורים בתהליכי איתור וזיהוי צרכים - יתרון
ניסיון בהנחיית הורים יתרון משמעותי




בברכה,
יחיאל זוהר
ראש העירייה
​


על פי הוראות חוק שוויון הזדמנויות בעבודה התשמ"ח-1988. המכרז מתייחס לגברים ונשים כאחד.
מועמד העומד בתנאי המשרה והמעוניין בהגשת הצעה למשרה הנ"ל יגיש את הצעתו דרך אתר עיריית נתיבות, לשונית דרושים ומכרזים,  עד ליום רביעי  ה- 12/08/2026 (עד השעה  12:00) – לא תיתכן הגשה ידנית או בדוא"ל.
· מועמד עם מוגבלות יהא זכאי להתאמות הנדרשות לו בהליכי הקבלה לעבודה ובמידת הצורך במהלך תקופת ההעסקה.
· עדיפות תינתן למועמד המשתייך לאוכלוסייה הזכאית לייצוג הולם שאינה מיוצגת באופן הולם בקרב עובדי הרשות המקומית, ובלבד שמדובר במועמד בעל כישורים דומים לכישוריהם של מועמדים אחרים.
· הליך הגשת המועמדות במכרז כולל: הגשת מועמדות וקבלת משוב ראשוני על המועמד באמצעות מערכת jobbing המקוונת.
· במידה ותהליך המיון הראשוני יסתיים בהצלחה ויוגשו כל המסמכים הרלוונטיים, מחלקת משאבי אנוש ייצור עמך קשר להמשך התהליך.
· בהמשך לכך, כל המועמדים אשר יעמדו בתנאי הסף ואשר יגישו את כלל המסמכים הנדרשים כמפורט בפרסום זה: טופס פרטי מועמד, קורות חיים, תעודות השכלה, צילום ת"ז, אישורים על ניסיון מקצועי (כפי שנדרש בנוסח המכרז) – יזומנו לוועדת בחינה.
· הצעות שלהן לא יצורפו כל המסמכים הנדרשים, לא תענינה.

